Trei sferturi dintre români intenționează să voteze la europarlamentare. Cum este văzută UE din România
România a înregistrat a doua cea mai mare creștere a intenției de vot la alegerile europene din acest an față de 2019, după Cehia, ajungând la 74%, ceea ce reprezintă nu mai puțin de 19 puncte procentuale în plus față de scrutinul de acum cinci ani, conform ultimului sondaj Eurobarometru publicat miercuri, 17 aprilie. Cu toate acestea, România nu se află în prima treime a statelor UE în ceea ce privește proporția intenției de vot la alegerile europene din 6-9 iunie.